Diari Oficial de la Generalitat Valenciana


Sumari del DOGV 3315, del 25-08-1998 (1998/6318)

Convocatòria 1/98, de proves selectives per a cobrir cinc vacants de controlador pesador d'abocaments (grup E, naturalesa laboral), segons les bases aprovades per l'assemblea el 7 de maig de 1998.
----------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1998/05/19/1/dof/vci/html**

### Dades del document

Número de DOGV
:   3315

Data del DOGV
:   25-08-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6318


Data del document
:   19-05-1998

Organisme emissor
:   Consell Metropolita de l'Horta

Tipus de document
:   Anunci

Descriptors 

:   * Consell Metropolità de l'Horta
    * concurs administratiu
    * residu
    * administració local

Convocatòria 1/98, de proves selectives per a cobrir cinc vacants de controlador pesador d'abocaments (grup E, naturalesa laboral), segons les bases aprovades per l'assemblea el 7 de maig de 1998. [1998/Q6318]
  
Resolució de 19 de maig de 1998, del Consell Metropolità de l'Horta, convocatòria 1/98, per la qual es convoquen proves selectives per a cobrir cinc vacants de controlador pesador d'abocaments (grup E, naturalesa laboral), mitjançant el sistema d'accés lliure.
  
De conformitat amb l'acord adoptat per l'assemblea de la corporació el passat 11 de desembre, pel qual es va aprovar l'oferta d'ocupació pública del Consell Valencià de l'Horta per a 1997; atés el conveni subscrit per aquesta administració amb la Generalitat Valenciana, que va ser aprovat en la sessió plenària del dia 27 de juliol de 1990, a fi de procedir a la selecció i provisió de llocs de treball d'acord amb les previsions incloses en l'article 10 de la Llei de la Funció Pública Valenciana; i d'acord amb l'acord adoptat per l'assemblea de la corporació el dia 7 de maig de 1998, que aprova les bases que han de regir aquestes proves per a la selecció de personal, segons el que estableixen els articles 22.2.i i 33.2.f de la Llei 7/1985, de 2 d'abril, i 50.7 i 70.7 del Reial Decret 2.568/1986, de 28 de novembre, es convoquen proves d'accés al grup E, de naturalesa laboral (controlador pesador d'abocaments), d'acord amb les següents
  
Bases
  
Primera. Objecte
  
Aquesta convocatòria té per objecte la selecció de personal laboral (grup E), mitjançant el sistema d'oposició, per a cobrir cinc vacants de controlador pesador d'abocaments pel torn d'accés lliure, de les quals una es reserva al contingent de discapacitats.
  
Segona. Requisits dels aspirants
  
2.1 Condicions generals dels aspirants.
  
Per a poder participar en aquestes proves, els aspirants hauran de complir els requisits següents:
  
a) Tenir la nacionalitat espanyola o nacional d'un dels altres estats membres de la Unió Europea o d'aquells estats als quals s'aplique la lliure circulació de treballadors, en els termes establits en la llei estatal que regula aquesta matèria.
  
b) Tenir complits 18 anys i no haver arribat a l'edat que, en aquest cas, puga establir la legislació vigent per a la jubilació forçosa.
  
c) Estar en possessió del certificat d'escolaritat, o equivalent, o complides les condicions per a obtenir-lo en la data en què finalitze el termini de presentació d'instàncies.
  
d) No patir malaltia, o defecte físic que impedisca l'exercici de les corresponents funcions.
  
e) No trobar-se inhabilitat penalment per a l'exercici de funcions públiques.
  
f) No haver sigut separat, mitjançant expedient disciplinari, de qualsevol administració o ocupació pública.
  
2.2 Compliment dels requisits.
  
 Tots aquests requisits hauran de complir-se en el moment d'acabament del termini de presentació de sol·licituds i mantenir-se durant tot el procés selectiu, fins al moment de la contractació. En aquest sentit, es podran efectuar les comprovacions oportunes fins a la signatura del corresponent contracte laboral.
  
2.3 Aspirants amb discapacitació.
  
2.3.1 S'estableix una reserva d'una vacant per als qui pateixen discapacitat igual o superior al 33% d'acord amb la llei. L'opció caldrà formular-la en la sol·licitud de participació en aquesta convocatòria, i caldrà indicar-ho expressament a l'espai habilitat a aquest efecte.
  
Aquesta reserva conformarà un contingent dins de les vacants oferides en aquesta convocatòria. La qualificació dels aspirants discapacitats amb dret a opositar a la vacant d'aquest contingent es durà a terme d'igual forma a l'establida en la base 8 per als altres aspirants de torn lliure. Si al vacant reservada a aspirants amb discapacitació no es cobrira, passarà a acréixer les reservades al sistema general d'accés lliure.
  
2.3.2 En tot cas, el tribunal establirà les adaptacions necessàries de temps i de mitjans perquè les persones amb minusvalideses que ho sol·liciten puguen realitzar les proves en igualtat de condicions amb els altres aspirants. A aquest efecte, els interessats, hauran de formular la petició corresponent en la sol·licitud de participació en aquesta oposició, seguint les instruccions que s'indiquen en la base 3.1.2.
  
Tercera. Sol·licituds
  
3.1 Sol·licitud
  
3.1.1 Model de sol·licituds. Els qui vulguen participar en les proves d'accés ho hauran de sol·licitar amb el model d'instància que s'adjunta a aquestes bases (annex III), que es facilitarà a les dependències del Consell Metropolità de l'Horta i a la qual s'adjuntarà el resguard justificatiu d'haver pagat els dret d'examen. Si el pagament s'efectua mitjançant transferència, gir postal o telegràfic, s'adjuntarà a la sol·licitud el resguard corresponent.
  
Els aspirants que no puguen obtenir el model d'instància en els termes exposats en el paràgraf anterior, podran presentar una sol·licitud en la qual, necessàriament, es farà constar que compleixen els requisits de participació exigits en aquesta convocatòria (base 2.1). Així mateix, hauran de comprometre's a jurar o prometre el que s'estableix en l'article 32.c del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.
  
3.1.2 Aspirants discapacitats. Els aspirants que concórreguen al contingent de discapacitats hauran de presentar, amb la sol·licitud, un certificat actualitzat de la Conselleria de Treball i Seguretat Social o òrgan competent d'altres administracions públiques, acreditatiu de la discapacitat igual o superior al 33%. Així mateix, indicaran de manera expressa la voluntat de participar en el contingent reservat a discapacitats.
  
Els aspirants amb minusvalidesa, accedisquen o no pel contingent de discapacitats, podran sol·licitar les mesures d'adaptació a què fa referència la base 2.3.2, que hauran de reflectir-se al model d'instància, dins de l'apartat reservat a aquest efecte.
  
3.2 Termini
  
El termini de presentació d'instàncies serà de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado.
  
3.3 Lloc
  
Les sol·licituds es presentaran al Registre General del Consell Metropolità de l'Horta, situat a la ciutat de València, plaça de l'Ajuntament, número 9, pis 3.r, o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.4 Drets d'examen
  
3.4.1 Import. L'import dels drets d'examen serà de 1.200 pessetes. Estaran exemptes de pagament les persones amb discapacitat igual o superior al 33% que caldrà acreditar documentalment amb anterioritat a l'acabament del termini de presentació de les instàncies.
  
3.4.2 Pagament. L'import dels drets d'examen s'ingressaran al compte corrent número 2984812876 de l'oficina principal del Banco Bilbao Vizcaya, situada a València, plaça de l'Ajuntament, número 9 (entitat: clau 0182; oficina: clau 5941; DC: 43). També podrà efectuar-se el pagament mitjançant gir postal o telegràfic, adreçat a la Tresoreria de la corporació i caldrà indicar que correspon a aquesta convocatòria.
  
3.5 Documentació
  
A la sol·licitud de participació a les proves s'adjuntaran els documents següents:
  
a) Justificant del pagament dels drets d'examen, tret de les persones exemptes d'acord amb la base 3.4.1.
  
b) Fotocòpia del document nacional d'identitat o del passaport en el cas de nacionals dels estats membres de la Unió Europea o d'aquells estat als quals s'aplique la lliure circulació de treballadors.
  
c) En els casos que escaiga, un certificat acreditatiu de patir minusvalidesa igual o superior al 33%, expedit per un òrgan competent.
  
Quarta. Admissió d'aspirants
  
4.1 Requisits.
  
Per a ser admesos a la realització de les proves selectives serà suficient la declaració de complir les condicions generals recollides en la base 2.1, que haurà de efectuar-se en la sol·licitud de participació en l'oposició. L'acreditació caldrà efectuar-la en la forma i en el termini de 20 dies hàbils a què fa referència la base 10.1.
  
Així mateix, caldrà acreditar haver pagat els drets d'examen.
  
4.2 Discapacitats
  
Els aspirants que pretenguen concórrer pel contingent de discapacitats resultaran exclosos si no acrediten el grau de minusvalidesa exigit, segons es determina en el primer paràgraf de la base 3.1.2. Tot això sense perjudici del que s'estableix en l'article 71.1 de la Llei 30/1992, de 26 de novembre, sobre l'Esmena de Documents Preceptius.
  
4.3 Llistes provisionals d'admesos i d'exclosos.
  
Una vegada finalitzat el termini de presentació d'instàncies i verificat el pagament dels drets d'examen, la Presidència de la corporació dictarà una resolució, en el termini màxim d'un mes, en què declararà aprovades les llistes provisionals d'aspirants admesos i exclosos (una per al contingent de discapacitats i una altra per al torn general d'accés lliure).
  
En aquesta resolució, que es publicarà en el Butlletí Oficial de la Província, en el Diari Oficial de la Generalitat Valenciana i al tauler d'anuncis del Consell Metropolità de l'Horta, es farà constar el nom i els cognoms dels aspirants admesos i exclosos, el document nacional d'identitat d'aquests i, si escau, el motiu de l'exclusió.
  
4.4 Al·legacions i/o esmenes.
  
En el cas d'errada o exclusió, els aspirants podran esmenar els defectes en què hagen incorregut en la sol·licitud, o realitzar les al·legacions que consideren oportunes, dins del termini de 10 dies hàbils següents comptadors des de l'endemà de la publicació de les llistes provisionals d'admesos i exclosos en el Diari Oficial de la Generalitat Valenciana, d'acord amb l'article 71 de la Llei 30/1992, de 26 de novembre.
  
4.5 Llistes definitives d'admesos i d'exclosos.
  
Una vegada transcorregut el termini anterior, vistes les al·legacions i esmenats els defectes, si s'escau, la Presidència de la corporació dictarà resolució amb les llistes definitives d'admesos i exclosos, la qual es publicarà als mateixos llocs indicats per a les llistes provisionals.
  
4.6 Causes d'exclusió.
  
Seran causes d'exclusió, a més de les indicades en uns altres apartats d'aquestes bases, les següents:
  
- L'omissió de firma en la sol·licitud.
  
- No adjuntar la fotocòpia del document nacional d'identitat o del passaport, segons els casos.
  
4.7 Començament de les proves i composició del tribunal.
  
Al mateix acte administratiu que continga les llistes definitives d'aspirants admesos i d'exclosos s'indicarà, a més a més, el lloc, la data i l'hora del començament de les proves selectives i la composició del tribunal.
  
Cinquena. Tribunal qualificador
  
5.1 Composició.
  
Membres titulars:
  
- President: el president de la corporació.
  
- Secretari: el secretari de la corporació, o un funcionari d'aquesta en qui delegue, que actuarà amb veu, però sense vot.
  
- Vocals: el cap de la Secció de Residus Sòlids del Consell Metropolità de l'Horta i tres representants de la Generalitat Valenciana.
  
Membres suplents:
  
- President: el gerent del Consell Metropolità de l'Horta.
  
- Vocals: el cap del Servei de Recursos Naturals del Consell Metropolità de l'Horta i tres representants de la Generalitat Valenciana.
  
5.2 Assessors del tribunal.
  
El tribunal podrà disposar la incorporació als seus treballs d'assessors especialistes quan les característiques o la dificultat així ho requerisquen, els quals col·laboraran amb el tribunal i tindran veu però no vot.
  
A fi d'assegurar l'efectiu compliment de la normativa sobre l'ús del valencià a les proves selectives, el tribunal incorporarà els assessors especialistes necessaris per a garantir la possibilitat que totes les proves es realitzen en valencià.
  
5.3 Abstenció i recusació.
  
Quan concórreguen en els membres del tribunal alguna de les circumstàncies establides en l'article 28 de la Llei 30/1992, de 26 de novembre, aquests s'abstindran d'intervenir i notificaran aquesta circumstància a la Presidència de la corporació. Així mateix, els aspirants podran recusar els membres del tribunal de conformitat amb el que s'estableix en l'article 20 de la llei esmentada.
  
Així mateix, hauran d'abstenir-se de formar part del tribunal els qui, en els cinc anys anteriors a la publicació d'aquesta convocatòria, hagueren realitzat tasques de preparació d'aspirants a proves selectives d'accés a l'administració pública.
  
5.4 Constitució i actuació.
  
5.4.1 El tribunal no podrà constituir-se ni actuar sense l'assistència de més de meitat dels seus integrants, titulars o suplents, indistintament. Així mateix, estaran facultats per a resoldre les qüestions que puguen suscitar-se durant al realització de les proves, per a adoptar els acords necessaris per a garantir l'ordre degut en aquestes en tot allò no previst en aquestes bases i per a l'adequada interpretació d'aquestes.
  
5.4.2 Tots els membres del tribunal tindran veu i vot, tret del secretari que no tindrà vot. A cada sessió del tribunal podran participar els membres titulars i, si estan absents, els suplents, però no podran substituir-se entre si a la mateixa sessió.
  
Si una vegada constituït el tribunal i iniciada la sessió s'absenta el president, aquest designarà, d'entre els vocals concurrents, el qui el substituirà durant l'absència.
  
5.4.3 El secretari desplegarà una acta de cada sessió, on es farà constar les qualificacions dels exercicis i les incidències i les votacions que s'hi produïsquen.
  
Les actes numerades i rubricades constituiran l'expedient que reflectirà el procés selectiu que s'ha dut a terme.
  
5.4.4 Si, una vegada iniciades les proves selectives, els membres del tribunal qualificador cessen en els càrrecs en virtut dels quals van ser designats, continuaran exercint les funcions corresponents al tribunal fins que finalitze totalment el procés selectiu. Si per qualsevol motiu el president, el secretari o els suplents necessaris, amb independència de les responsabilitats en què incórreguen, no volen o no poden continuar sent membres del tribunal, i impedeixen la continuació reglamentària del procediment selectiu per manca de titulars o de suplents necessaris, es consideraran vàlides les actuacions anteriors i, amb els tràmits previs que escaiguen, es designaran els substituts dels que han cessat i, posteriorment, es realitzaran les actuacions que manquen fins a l'acabament de l'esmentat procés selectiu.
  
5.4.5 Contra les actuacions del tribunal podrà formular-se un recurs ordinari davant l'assemblea (abans ple) de la corporació, en el termini d'un mes, d'acord amb el que s'estableix en l'article 114 d ela llei 30/1992. Una vegada interposat aquest recurs, se sol·licitarà un informe al tribunal actuant que, si escau, es tornarà a constituir a aquests efectes, que serà remés a l'òrgan competent per a resoldre el recurs. Aquest informe serà vinculant quan es pretenga l'alteració de la proposta de nomenament.
  
5.5 Indemnitzacions per raó del servei.
  
Els membres del tribunal, i també els possibles assessors especialistes, percebran les indemnitzacions que per raons del servei s'estableixen en les bases d'execució del pressupost del Consell Metropolità de l'Horta.
  
Sisena. Començament i desenvolupament de les proves
  
6.1 lloc i data de realització.
  
Les proves es faran a València i no podran començar fins que hagen transcorregut almenys 15 dies des de la publicació de la resolució que continga les llistes definitives d'aspirants admesos i exclosos, en la qual es farà constar la data, l'hora i el lloc del començament del primer exercici, segons consta en la base 4.6.
  
6.2 La resta d'exercicis.
  
El començament de la resta d'exercicis s'anunciarà al tauler d'anuncis del Consell Metropolità de l'Horta i al local on s'haja realitzat la prova precedent, amb una antelació mínima de 48 hores.
  
Entre l'acabament d'un exercici i el començament del següent haurà de transcórrer un termini mínim de 48 hores i un màxim de 20 dies.
  
No obstant això, els terminis precedents podran reduir-se a proposta del tribunal i amb l'acceptació de tots els aspirants o quan fóra sol·licitat per aquests unànimement. Aquesta circumstància es farà constar a l'expedient.
  
6.3 Crida.
  
Els aspirants seran convocats en crida única. La no presentació a qualsevol dels exercicis en el moment de ser cridat, comporta automàticament el decaïment dels seus drets a participar en aquest exercici i en els successius, i en conseqüència, quedarà exclòs del procés electiu.
  
No obstant això, en els supòsits de casos fortuïts o de força major que hagen impedit la presentació dels aspirants en el moment previst, sempre que estiga degudament justificat i així s'aprecie pel tribunal, es podrà examinar discrecionalment els aspirants que no van comparéixer quan van ser cridats, sempre que haja acabat la prova corresponent i no dificulte el desenvolupament de la convocatòria, amb perjudici per a l'interés general o de tercers.
  
6.4 Correcció dels exercicis.
  
Salvant raons que justifiquen el contrari, el tribunal adoptarà les mesures necessàries per a garantir que els exercicis es corregisquen sense conéixer la identitat de l'aspirant.
  
Setena. Exercicis
  
7.1 Primer exercici: de caràcter obligatori i eliminatori.
  
Constarà de dues parts que es realitzaran en una única sessió:
  
a) Primera part: consistirà a contestar a un qüestionari de preguntes relacionades amb matèries pròpies de les funcions de les places convocades i versarà sobre els coneixements relacionats en el programa que s'adjunta com a annex I. El tribunal queda facultat per a determinar el nombre de preguntes i el temps que es concedirà per a la seua realització.
  
b) Segona part: consistirà a respondre a un qüestionari de preguntes, basat en cultura general i en coneixements relacionats amb el programa que s'adjunta com a annex II. El tribunal queda facultat per a determinar el nombre de preguntes, que en cap cas serà inferior a 50, i el temps que es concedeix per a respondre-les, que tindrà una durada mínima de 45 minuts.
  
Ambdues parts adoptaran la forma de test amb respostes alternatives, i la correcta serà únicament una d'elles.
  
7.2 Segon exercici: de caràcter obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de les vacants convocades i d'acord amb la normativa sobre l'ús del valencià de la Generalitat Valenciana.
  
7.3 Tercer exercici: de caràcter obligatori i eliminatori.
  
Consistirà en una prova objectiva de caràcter pràctic, adreçada a apreciar la capacitat dels aspirants per a realitzar les funcions pròpies de les vacants convocades. Podrà revestir la forma d'exercici escrit amb qüestions de tipus pràctic, a judici del tribunal.
  
Vuitena. Qualificació dels exercicis
  
8.1 Primer exercici.
  
El primer exercici es qualificarà de 0 a 10 punts, i serà necessari obtenir per a superar-lo un mínim de 5 punts.
  
Cada una de les parts de què consta aquest exercici es valorarà de 0 a 5 punts, i serà igualment necessari haver obtingut en cada una d'elles un mínim de 2,5. La qualificació d'aquest primer exercici estarà determinat per la suma de les puntuacions obtingudes en cada una de les parts de què consta aquest.
  
Las contestacions errònies es valoraran negativament amb una penalització equivalent a un terç del valor de cada contestació correcta.
  
Els aspirants que no obtinguen les puntuacions mínimes assenyalades no podran passar a la realització del segon exercici.
  
8.2 Segon exercici.
  
El segon exercici es qualificarà de 0 a 4 punts, sense que tinga caràcter eliminatori.
  
8.3 Tercer exercici.
  
El tercer exercici es qualificarà de 0 a 10 punts, i serà necessari obtenir, per a superar-lo, un mínim de 5 punts.
  
8.4 Puntuació final.
  
La puntuació final de l'oposició s'obtindrà sumant les puntuacions obtingudes en cada un dels tres exercicis.
  
Novena. Publicitat de les llistes i proposta d'aprovats
  
9.1 lloc de publicació.
  
Els acords que s'adopten i les puntuacions atorgades en cada exercici seran exposats al tauler d'anuncis del Consell Metropolità de l'Horta i al lloc de realització d'aquests.
  
A l'acabament de les proves selectives s'elaborarà i es publicarà als llocs esmentats una llista en la qual s'inclouran aquells aspirants que hagen aconseguit les puntuacions mínimes exigides en tots i en cada un dels exercicis de l'oposició.
  
9.2 Proposta del tribunal.
  
Així mateix, el tribunal elaborarà per separat dues relacions d'aspirants amb la puntuació final obtinguda, ordenades de major a menor, una per als qui participaren pel sistema general d'accés lliure i una altra per als qui ho van fer pel contingent de discapacitats. Aquestes relacions s'interrompran quan el nombre d'inclosos en aquestes relacions coincidisca amb el de places convocades (com a màxim, quatre per al sistema general d'accés lliure i una per al contingent de discapacitats). En el supòsit que cap aspirant del contingent de discapacitats haguera obtingut les puntuacions mínimes exigides en tots i en cada un dels exercicis de l'oposició, la vacant reservada acreixerà les reservades al sistema general d'accés lliure.
  
A continuació, el tribunal elevarà una proposta a l'òrgan competent en el sentit que es declare que només aquests aspirants, que tenen les puntuacions majors o superiors i que s'han inclòs en les relacions anteriors, han superat les proves selectives, i proposarà igualment el seu nomenament com a personal laboral seleccionat.
  
No es podrà declarar que han superat el procés selectiu un nombre superior d'aspirants al de places convocades (màxim cinc). Qualsevol proposta que contravinga el que s'ha establit anteriorment serà nul·la de ple dret.
  
En els supòsits d'empat entre dos o més aspirants de la mateixa llista en las qualificacions finals, el tribunal aplicarà les regles següents:
  
a) La proposta de nomenament recaurà en l'aspirant que haja obtingut major puntuació en el tercer exercici de l'oposició.
  
b) Si persisteix l'empat, la proposta recaurà a favor del qui va obtenir major puntuació en el primer exercici.
  
c) De persistir, l'empat se dirimirà per sorteig, que serà públic.
  
D'acord amb la proposta formulada pel tribunal, el president de la corporació publicarà en el Boletín Oficial de la Província i en el Diari Oficial de la Generalitat Valenciana la relació comprensiva dels aspirants que han superat les proves selectives, per ordre de puntuació.
  
9.3 Supòsit especial.
  
Si per qualsevol circumstància no s'autoritzara o no es produeix la contractació d'algun dels aspirants proposats pel tribunal, podrà proposar-se la declaració de personal laboral seleccionat l'aspirant o aspirants que, tot i no figurar en aquella proposta de nomenament, seguisca o seguisquen en ordre de puntuació final als cinc seleccionats, cosa per la qual caldrà que haja o hagen obtingut les puntuacions mínimes exigides en tots i en cada un dels exercicis. En aquests supòsits, la proposta del tribunal haurà de respectar l'ordre de puntuacions finals obtingudes pels participants, i distingirà entre el contingent de discapacitats i el sistema general d'accés lliure, segons s'ha exposat.
  
Deu. Presentació de documents
  
10.1 Documents que cal presentar i termini.
  
En el termini de 20 dies hàbils següents a la publicació en el Diari Oficial de la Generalitat Valenciana de la llista amb els aspirants que han superat les proves selectives (base 9.2, últim paràgraf), aquests hauran de presentar els documents següents:
  
a) Certificat de naixement expedit pel Registre Civil corresponent o fotocòpia del document nacional d'identitat, acompanyada de l'original per a compulsar-lo. Cas que l'aspirant complisca la condició de nacional d'un de la resta dels estats membres de la Unió Europea o d'aquells estats als quals els siga aplicable la lliure circulació de treballadors, caldrà presentar una fotocòpia del passaport, acompanyada de l'original per a compulsar-lo.
  
b) Copia autenticada o fotocòpia compulsada de la titulació o justificants d'haver pagat els drets d'expedició, sense perjudici de la seua posterior presentació.
  
c) Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat per a l'exercici de funcions públiques.
  
d) Certificat mèdic de no patir malaltia o limitació física o psíquica que impedisca, impossibilite o siga incompatible amb l'exercici de les funcions.
  
e) Els aspirants que hagen fet valer la seua condició de persones amb minusvalideses, un certificat de l'òrgan competent de la comunitat autònoma, o de l'organisme autoritzat per a això, que acredite aquesta condició, així com la seua capacitat per a exercir les tasques i funcions que corresponen a les places a les quals aspira.
  
10.2. Exempcions
  
El qui tinga la condició de funcionari públic o contractat en règim laboral per organismes públics estarà exempt de justificar els requisits anteriors, i haurà de limitar-se a presentar un certificat expedit pel ministeri, corporació local o organisme públic de què depenga, justificatiu d'aquella condició i del compliment de les condicions i requisits assenyalats.
  
No obstant això, si en el seu expedient personal no consten tots i cada un dels requisits i condicions exigits en aquesta convocatòria, hauran d'acreditar-se en la forma ans esmentada.
  
10.3 Incompliment.
  
La falta de presentació de la documentació dins del termini establit, trets els casos de força major, o quan de la presentació dels documents es desprenga el no compliment dels requisits de la convocatòria o els supòsits de falsedat en la declaració, donarà lloc a la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal i la impossibilitat d'efectuar-ne el nomenament, sense perjudici d'altres responsabilitats en les quals haja pogut incórrer.
  
En aquest cas, la proposta s'efectuarà de conformitat amb el que s'estableix en la base 9.3.
  
Onze. Nomenament
  
11.1 Resolució.
  
Una vegada transcorregut el termini de presentació de la documentació a què fa referència la base anterior, el president del Consell Metropolità de l'Horta dictarà una resolució, que es publicarà en el Butlletí Oficial de la Província i en el d i en el Diari Oficial de la Generalitat Valenciana, en què inclourà els aspirants que van superar el procés selectiu, amb la puntuació obtinguda, i els declararà personal seleccionat pendent de contractació laboral.
  
11.2 Contractació i provisió de llocs.
  
De manera immediata passaran a prestar serveis de caràcter temporal al Consell Metropolità de l'Horta en el lloc corresponent a la seua categoria professional, mentre es procedeix a la provisió definitiva dels llocs de treball d'acord amb el conveni subscrit amb la Generalitat Valenciana el 27 de juliol de 1990. El personal al qual se li adjudique definitivament aquests llocs haurà de subscriure el corresponent contracte de treball indefinit (fix de plantilla).
  
Dotze. Coneixement de valencià
  
12.1 Acreditació.
  
Els qui superen aquestes proves selectives acreditaran els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.
  
12.2 Cursos específics.
  
Els qui no puguen acreditar els coneixements en valencià d'acord al que s'estableix en el punt anterior, hauran de realitzar el curs específic a què fa referència l'article 53.2 de la Llei de la Funció Pública Valenciana vigent.
  
Tretze. Recursos
  
13.1 Contra els actes que s'esmenten.
  
Aquesta convocatòria, les seues bases i tots els actes administratius es dicten per al seu desenvolupament, tretes les actuacions del tribunal qualificador, podran ser impugnats pels interessats mitjançant la interposició de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini dels dos mesos següents, amb la comunicació prèvia a què fa referència l'article 110.3 de la Llei 30/1992, de 26 de novembre.
  
13.2 Contra els actes del tribunal.
  
Els actes del tribunal es podran impugnar en els termes recollits en la base 5.4.5 d'aquesta convocatòria.
  
Catorze. Informació relativa a altres característiques de les places
  
Perquè se'n prenga coneixement general es fa saber:
  
1. Que la categoria professional de controlador pesador d'abocaments té encomanades, bàsicament, les funcions següents:
  
- Control i inspecció de les entrades de residus sòlids urbans a l'abocador, tot comprovant que posseeixen la corresponent autorització expedida pel Consell Metropolità de l'Horta, d'acord amb el que s'estableix en l'ordenança tècnica d'abocaments de residus sòlids (BOP de 18 de maig de 1993).
  
- Pesatge de vehicles, complimentant els corresponents tiquets de pesatge que contindran el nom i el número de l'usuari; la data i l'hora de l'abocament; la matrícula, el pes brut i el pes net del vehicle; el codi de residus sòlids urbans.
  
- Vigilància d'instal·lacions.
  
- Qualssevol altres semblants o que tinguen relació amb les anteriors.
  
2. Que el servei haurà de cobrir-se 24 hores al dia i durant tots els dies de l'any, per això l'activitat dels controladors pesadors d'abocaments estarà subjecta a un sistema de treball a torns rotatius (matí, vesprada i nit).
  
València, 19 de maig de 1998.- El president: Jaime García García.
  
ANNEX I
  
Programa temari (primer exercici-primera part)
  
Tema 1. Tipus de residus sòlids: urbans, industrials, inerts, no perillosos, tòxics i perillosos, etcètera. Característiques diferenciadores. Normativa aplicable.
  
Tema 2. Ordenances d'abocament de residus sòlids del Consell Metropolità de l'Horta. Ordenances tècniques d'urbans i inerts. Ordenança fiscal. Bases d'execució pressupostària.
  
Tema 3. Sistemes de pesatge de vehicles. Tipus de bàscules. Operació de pesatge: pes brut, pes net i tara. Manteniment i calibració de bàscules.
  
Tema 4. Recollida de residus sòlids. Recollida convencional. Recollida selectiva. Ecoparcs i àrees d'aportació. Serveis especials.
  
Tema 5. Control de vehicles de recollida i transport de residus. Inspecció visual. Presa de mostres. Declaració de procedència.
  
Tema 6. Estacions de transferència de residus. Control d'entrades i eixides de residus. Mitjans de transport. Operació de transferència.
  
Tema 7. Transport de residus per carretera. Tipus de vehicles. Pes màxim autoritzat. Estiba de la càrrega. Normativa aplicable.
  
Tema 8. Tècniques de tractament de residus. Plantes de recuperació i compostatge. Plantes incineradores. Abocadors controlats.
  
Tema 9. Seguretat i higiene a centres de tractament de residus. Riscos potencials. Mitjans de prevenció. Proteccions individuals.
  
Tema 10. Seguiment ambiental de centres de tractament de residus. Dades meteorològiques. Afeccions al sòl, a l'aigua i a la atmosfera.
  
ANNEX II
  
Programa temari (primer exercici-segona part)
  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La corona. Les Corts Generals. El poder judicial. El poder executiu.
  
Tema 3. Organització de l'administració de l'estat. Organització central i organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana.
  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases del procediment administratiu. Notificacions i comunicacions. Els recursos administratius: concepte i classes.
  
Tema 5. El municipi. El terme municipal. La població. L'empadronament. Altres entitats locals.
  
Tema 6. Òrgans de govern del municipi. L'alcalde. Els tinents d'alcalde. Els regidors. El ple de l'ajuntament. La comissió de govern.
  
Tema 7. Règim de funcionament dels òrgans de govern del municipi: sessions. Informació i participació ciutadana.
  
Tema 8. Obligacions i competències dels ajuntaments. Les ordenances municipals: concepte i classes. Els bans de l'alcaldia. Principals infraccions a bans i ordenances. Potestat sancionadora. Procediment sancionador.
  
Tema 9. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació: oral, telefònica. Atenció al públic: acollida i informació a l'administrat. Els serveis d'informació administrativa.
  
Tema 10. Història i cultura de la Comunitat Valenciana. Geografia i economia de la Comunitat Valenciana.
  
Tema 11. El Consell Metropolità de l'Horta. Aspectes generals de la seua organització i funcionament.


Còpia Permalink ELI